**MA MÉG SZEGEDEN, CSÜTÖRTÖKÖN ÉS PÉNTEKEN PEDIG DEBRECENBEN IS MEGTEKINTHETŐ A LEXUS LC 500 CONVERTIBLE**

**Aki a hatalmas várakozások övezte Lexus LC Convertible budapesti, a Lexus Budában tartott bemutatójáról lemaradt, az a mai napon még a Lexus Szeged, csütörtökön és pénteken pedig a Lexus Debrecen bemutatótermében is megcsodálhatja az autót. A lehetőség nem mindennapi, hiszen a Genfi Autószalon elmaradása okán az lenyűgöző kabrió most először látható élőben Európában.**

A Lexus LC Convertible a budapesti bemutatót követően két-két napot a Lexus Szeged és Lexus Debrecen bemutatótermében is eltölt: a exkluzív ügyfélbemutatón ugyanaz a két modell kerül kiállításra, amelyet az elmaradt Genfi Autószalonon tekinthetett volna meg a nagyközönség.

Az elképesztően letisztult, a kifinomult eleganciát a látványos dinamizmussal ötvöző formavilágú luxuskabrió immáron hazánkban is megrendelhető, a kizárólag a V8-as benzines, 464 lóerős, 540 Nm-es erőforrással elérhető luxuskabrió induló ára 40.950.000 forint. Az első példányok októberben érkezhetnek meg a hazai márkakereskedésekbe, nem árt azonban sietnie annak, aki magáénak szeretne tudni egyet az álomautóból, az elérhetőség ugyanis a rendkívüli érdeklődés miatt meglehetősen korlátozott.

A tegnapi és a mai napon a Lexus Szegedben, csütörtökön és pénteken pedig a Lexus Debrecenben kiállításra kerülő két modell egyike ráadásul az egyedi metálkék külső fényezést fehér és kék belsővel párosító, 45.000.000 forintba kerülő Limited Edition, amelynek kifinomultsága még a kategóriában is a párját ritkítja.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)